**ZADARSKA ŽUPANIJA**

**Božidara Petranovića 8**

**23 000 Zadar**

**PROJEKTNI ZADATAK**

**za izradu Plana razmještaja i funkcionalne organizacije prostora službi Zadarske županije i prometa unutar kompleksa zgrada**

**U Zadru, 18. rujna 2020. godine**

**OPĆENITO**

Zadarska županija u svrhu ostvarenja projekata od općeg javnog i socijalnog interesa, te smanjenja troškova koji proizlaze iz zakupnog odnosa, a u cilju realizacije projekata kojima se povećava kvaliteta života građana na području Zadarske županije, planira sve županijske odjele, agencije i ustanove objediniti i smjestiti na jednoj lokaciji.

U svrhu ostvarenja navedenog cilja Zadarskoj županiji su od strane Ministarstva državne imovine darovane poslovne zgrade izgrađene na kat.čest.br. 3686/4, 3686/5 i 3686/6, sve k.o. Zadar, sve sukladno odredbama Zakona o upravljanju državnom imovinom („Narodne novine“ broj 58/18).

U naravi se radi o tri (3) objekta koja se nalaze u granicama kompleksa (bivše) vojarne Stjepana Radića u Zadru, sa pripadajućim zemljištem.

Nekretnine su darovane u svrhu objedinjavanja i smještaja svih županijskih upravnih odjela, agencija i ustanova na jednoj lokaciji, radi omogućavanja građanima i pravnim osoba s područja Zadarske županije i Republike Hrvatske učinkovitije, kvalitetnije, brže i dostupnije ostvarivanje prava i pravnih interesa pred nadležnim upravnim tijelima, agencija i ustanovama Zadarske županije.

**OPIS PROJEKTA**

Planom prostornog razmještaja Zadarska županija predviđa preseljenje svih županijskih odjela i pravnih osoba kojima je Županija osnivač i/ili vlasnik, odnosno u kojima Županija ima većinski udio u kapitalu ili većinsko pravo u odlučivanju, sa 13 lokacija na području grada Zadra (na kojima su smješteni uredi koje koristi Zadarska županija i njenih 10 proračunskih i izvanproračunskih korisnika na lokaciju bivše vojarne Stjepan Radić, na adresu Ivana Mažuranića i J.J. Strossmayera u Zadru.

S tim u svezi potrebno je izraditi;

**A. Idejno rješenje za funkcionalnu organizaciju prostora za smještaj stručnih i administrativnih službi Zadarske županije**

Ukupna bruto površina prostora koje treba organizirati za rad stručnih i administrativnih službi Zadarske županije iznosi 5.441 m2. Prostori se nalaze u tri zgrade i to na adresi J.J. Strossmayera 20 (ukupna bruto površina 1.344 m2) , I. Mažuranića 28 (ukupna bruto površina 3.417 m2) i I. Mažuranića 30 (ukupna bruto površina 680 m2). Projektnim zadatkom se traži organizacija rada ukupno 176 ureda.

1. U zgradu na adresi J.J. Strossmayera 20 (ukupna bruto površina 1.344 m2) smjestili bi se

slijedeća upravna tijela;

1. Ured župana – 11 popunjenih radnih mjesta ,
2. UO za financije i proračun – 12 popunjenih radnih mjesta,
3. UO za obrazovanje, kulturu i šport – 7 popunjenih radnih mjesta,
4. UO za pravne i zajedničke poslove - 26 popunjenih radnih mjesta,
5. UO za javnu nabavu i upravljanje imovinom – 4 popunjena radna mjesta,
6. Služba za unutarnju reviziju – 3 popunjena radna mjesta.

2. U zgradu na adresi I. Mažuranića 28 (ukupna bruto površina 3.417 m2) a smjestili bi se slijedeća upravna tijela Zadarske županije i proračunski korisnici;

1. UO za zdravstvo i socijalnu skrb - 8 popunjenih radnih mjesta, te uprave slijedećih proračunskih korisnika;

* Zavod za hitnu medicinu – 13 zaposlenih službenika,
* Dom zdravlja Zadarske županije – 8 zaposlenih službenika,
* Ljekarna Zadar – 10 zaposlenih službenika,

1. UO za gospodarstvo, turizam, infrastrukturu i EU fondove – 9 popunjenih radnih mjesta, te uprave slijedećih proračunskih korisnika;

* Zadra nova – 55 zaposlenih službenika,
* INOVacija – 11 zaposlenih službenika

1. UO za pomorsko dobro, more i promet - 6 popunjenih radnih mjesta , te uprave slijedećih proračunskih korisnika;

* Županijska lučka uprava – 11 zaposlenih službenika,
* Županijska uprava za ceste ZŽ – 13 zaposlenih službenika

1. UO za poljoprivredu, ribarstvo, vodno gospodarstvo, ruralni i otočni razvoj - 6 popunjenih radnih mjesta te uprava slijedećeg proračunskog korisnika;

* AGGRA – 11 zaposlenih službenika

1. UO za prostorno uređenje, zaštitu okoliša i komunalne poslove – 7 popunjenih radnih mjesta, te uprave slijedećih proračunskih korisnika;

* Zavod za prostorno uređenje, zaštitu okoliša i komunalne poslove – 16 zaposlenih službenika,
* Natura Jadera – 8 zaposlenih službenika.

3. U zgradu na adresi I. Mažuranića 30 (ukupna bruto površina 680 m2) smjestili bi se upravna tijela Zadarske županije koje rade sa strankama i to;

1. UO za povjerene poslove – 60 zaposlenih službenika,
2. UO za prostorno uređenje, zaštitu okoliša i komunalne poslove - 29 zaposlenih službenika.

**B. Idejno rješenje prometa u kretanju i mirovanju unutar kompleksa zgrada Zadarske županije**

Prometne površine na kojima treba organizirati promet u kretanju i mirovanju obuhvaćaju kat.čest.br. 3684, 3686/4, 3686/5 i 3686/6, sve k.o. Zadar.

Prometnim rješenjem će se regulirati ulaz i izlaz vozila iz kompleksa, režim kretanja unutar kompleksa i optimalan broj parkirališnih mjesta na raspoloživim površinama (ne manje od 160 parkirnih mjesta).

Navedena Idejna rješenja moraju u cijelosti odgovarati zahtjevima određenim u ovom Projektnom zadatku, te prijedlozima naručitelja.

Prostorni uvjeti koje prostor mora zadovoljiti, sadržaji koje treba osigurati, te drugi uvjeti koji moraju biti zadovoljeni određeni su Pravilnikom o zaštiti na radu za mjesta rada („Narodne novine“ broj: 29/13, 71/14) i Zakonom o zaštiti na radu („Narodne novine“ broj: 71/14, 18/14, 154/14, 94/18, 96/18).